Diari Oficial de la Generalitat Valenciana


Sumari del DOGV 7365, del 22-09-2014 (2014/8551)

DECRET 149/2014, de 19 de setembre, del Consell, pel qual es crea l'Institut Universitari d'Investigació en Arqueologia i Patrimoni Històric (INAPH), en la Universitat d'Alacant.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7365

Data del DOGV
:   22-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8551


Data del document
:   19-09-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 149/2014, de 19 de setembre, del Consell, pel qual es crea l'Institut Universitari d'Investigació en Arqueologia i Patrimoni Històric (INAPH), en la Universitat d'Alacant. [2014/8551]  
La Universitat d'Alacant ha proposat al Consell la creació de l'Institut Universitari d'Investigació en Arqueologia i Patrimoni Històric (INAPH), amb l'acord previ del Consell de Govern del dia 30 de gener de 2014 i l'informe favorable del Consell Social de 29 de gener de 2014.  
La proposta de creació ha sigut informada per l'Agència Valenciana d'Avaluació i Prospectiva.  
El Consell Valencià d'Universitats i Formació Superior, en el Ple del dia 2 de juliol de 2014, ha tingut coneixement de la sol·licitud de creació de l'esmentat institut, de conformitat amb el que disposa l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que establixen l'article 12.4 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i l'article 10 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 19 de setembre de 2014,  
  
  
DECRETE  
  
Article 1. Creació  
Es crea, en la Universitat d'Alacant, l'Institut Universitari d'Investigació en Arqueologia i Patrimoni Històric (INAPH).  
  
Article 2. Normativa aplicable  
L'Institut Universitari d'Investigació en Arqueologia i Patrimoni Històric (INAPH) es regirà pel que establixen la Llei Orgànica 6/2001, de 21 de desembre, d'Universitats; la Llei 4/2007, de 9 de febrer, de la Generalitat, de Coordinació del Sistema Universitari Valencià; els Estatuts de la Universitat d'Alacant; i pel seu propi reglament de règim intern.  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i l'execució del que disposa este decret.  
  
Segona. Limitacions al gasto  
L'aplicació i posterior desplegament d'este decret no podran tindre cap incidència en la dotació de tots i cada un dels capítols de gasto assignada a la conselleria amb competències en matèria d'universitats, i, en tot cas, s'atendran amb els mitjans personals i materials de la Universitat d'Alacant.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 19 de setembre de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET